b'\n_START_ARTICLE_\nGlansbillede\n_START_PARAGRAPH_\nGlansbilleder stammer fra Tyskland i 1860\'erne._NEWLINE_I starten var der tale om sort-hvid motiver, som man for ekstra betaling kunne f\xc3\xa5 h\xc3\xa5ndmalet._NEWLINE_Opfindelsen af litografitryk i farver muliggjorde farvede glansbilleder. I begyndelsen var der kun tale om firkantede billeder, men i 1870\'erne kom der ogs\xc3\xa5 udstansede billeder og nogle oven i k\xc3\xb8bet trykt med relief og med s\xc3\xb8lvglimmer, og glansbilleder med engle begyndte at dukke op._NEWLINE_De farvede glansbilleder s\xc3\xa5s oprindeligt i de tyske bagerbutikker, hvor de blev brugt til at dekorere kager. Senere blev de s\xc3\xa5 anvendt som et dekorativt element til julekort._NEWLINE_Glansbillederne blev fremstillet med mange forskellige motiver, der b\xc3\xa5de henvendte sig til drenge og piger. Omkring 1880 dukkede julemanden op som motiv, og i 1920\'erne fulgte julenisserne trop. Glansbilleder med julemotiver var naturligvis s\xc3\xa6sonbestemt, p\xc3\xa5 samme m\xc3\xa5de som p\xc3\xa5sken fik sine egne motiver._NEWLINE_I Danmark blev der produceret glansbilleder under 2. verdenskrig, bl.a. med Christian 10. til hest. Glansbilleder var for mange b\xc3\xb8rn tidligere et stort samleobjekt, som blev indsat i h\xc3\xa6fter og scrapb\xc3\xb8ger.\n_START_SECTION_\nGlansbillede i popul\xc3\xa6rkulturen\n_START_PARAGRAPH_\nUdtrykket "et glansbillede" anvendes om en st\xc3\xa6rkt smykket, mere eller mindre overdreven positiv eller l\xc3\xb8gnagtig fremstilling af et forhold.'